**Kreds 57 Ferslev-Skibby**

**Referat af bestyrelsesmøde**

**D.2.september 2020. kl.19**

**I klubhuset.**

**Referat**

**Deltagere**: Hovedbestyrelsen: Kjeld, Flemming, Birthe, Poul

Suppleant. Erling

Afdelingerne: Gymnastik/ Hanne; Skydning/ Karen

Referent Poul

1. **Godkendelse af dagsorden.**

Godkendt

1. **Godkendelse af referat fra 23.juli 2020.**

Godkendt

1. **Siden sidst****.**

Ronnie Ørnfeldt – nuværende halbestyrer i Slangerup og derudover ansvarlig for booking af haller med mere- havde 25.års jubilæum. Kjeld deltog.

14.9 er vi indkaldt til årsmøde i idrætsrådet. Kjeld, eller andre, har ikke mulighed for at deltage.

Idrætsrådet er en paraplyorganisation for foreningerne i Frederikssund Kommune. (Poul tjekker om han kan).

Hanne har læst og noteret sig, at kommunen i budgetforslag anbefaler besparelser på rengøring i hallerne. Det kan være svært at gennemskue hvad kommunens besparelsesplaner kan eller vil medføre for Kreds 57. Vi prøver at holde øje med dette. Vi overvejer en indsigelse.

1. **Planlægning af generalforsamlingen d.26/9 2020.**

Afholdes udendørs ved klubhuset kl. 14.00. Som nødplan er gymnastiksalen booket

Flemming og Poul ønsker genvalg.

Suppleanter Erling og Anders ønsker genvalg.

Henning ønsker genvalg som revisor.

Gert ønsker genvalg som fanebærer.

Jens Brogård vil gerne være dirigent.

Information fra afdelingerne printes til uddeling fra deres tilsendte ppt, svarende til to kopier pr. afdeling, som lægges frem på GF.

”Forplejning”; vi (Birthe) køber chips øl og vand + små bakker. Chips serveres i små engangsbakker til de enkelte deltagere.

Flemming laver annonce med indkaldelse til GF inkl. en omtale af en lille oplevelse angående inspiration til udvikling af de grønne områder omkring klubhuset

GF afholdes a’ to runder afbrudt af præsentation om planer for de Grønne områder.

Runde 1

Valg af dirigent

Formandens beretning.

Herunder. Skolen, de grønne områder, covid-19’s implikationer på Kreds 57, spirende nye aktiviteter i Kreds 57 (MTB, Bordtennis),

Evt. nedenstående udfordringer/trusler:

A, (Covid-19) måske nogle der ikke melder sig til så mange ting.

B. Er vi en lukket klub? – Vores medlemmer ved ikke at de er medlemmer af en forening! Gymnastik afd. har lavet et åbent arrangement, hvor fire instruktører gik sammen en lørdag og inviterede til fire forskellige slags gymnastik med præmier og sponsorgaver.

C. medlemmerne kender ikke nok til, at de er medlemmer af en forening, som aktivt arbejder for medlemmernes muligheder og tilbud.

D. Klubhuset.

Hovedforeningens regnskab

Beretning fra afdelinger

Pause: Grønne områder:

Poul laver en drejebog for processen.

Præsentation af formål, lidt indhold og den ånd og de værdier, der ligger i udviklingen.

Deltagerne deles i hold a fire personer der sendes afsted på en lille gåtur i det grønne område. Vi køber 8 poser til 8 hold med lidt mundgodt f.eks. indpakket chokolade, lakridspiber, frugt + handsker - indkøbes af Karen og Kjeld

Poserne skal også indeholde Papir / postkort (go cards) hvorpå deltagerne kan skrive deres ideer ned.

Vi skal tjekke at området ikke er sat til salg - tjek kommunens budgetforslag. Der står ikke noget om salg af fodboldbanen.

Runde 2.

Indkomne forslag.

Valg af bestyrelsesmedlemmer, suppleanter, revisor og fanebærer.

Eventuelt.

Vi laver selv et forslag til drøftelse på GF, der kommer ind efter afdelingernes beretning

Lydende:

Drøftelse omkring udfordringer i forbindelse med at være en ”for lukket” klub i forhold til rekruttering og medlemmernes kendskab til, at de er en del af en aktiv forening.

1. **Øvrige arrangementer i efteråret 2020.**

Vi arbejder på at holde halloween. D. 31.10. kl. 16.00. Birthe er tovholder og arbejder på en

afholdelse som i 2019

Britta jubilæums arrangement holdes 23.10

Mandag d. 28.12 kl.17. afholdes julearrangement

1. **Klubhuset.**

Nogle brugere har svært ved at overholde de fastsatte covid-19 reglerne. D.2/9 var der en skraldespand, der var fuld, og der var brugte kopper/glas ved vasken. Vi skal alle tage covid-19 reglerne alvorligt. Bestyrelsen henstiller til at alle de vedtagne regler overholdes. Sker det ikke, bliver klubhuset lukket igen.

1. **De grønne områder.**

Er omtalt under pkt. 4

1. **Økonomi.**

Vi opkræver ikke administrationsgebyr til hovedkassen fra afdelingerne, da vi særskilt i 2020, pga covid-19, ønsker at disse midler bliver i afdelingerne til at støtte deres aktiviteter.

Banken vil øge vores gebyrer og vi vil derfor overveje at skifte bank.

1. **Orientering fra afdelingerne, herunder MTB for mandfolk*.***

Gymnastikken er startet. ”Natur træning” er fyldt helt op og tilgangen er nu lukket. Der er dog ikke mange tilmeldinger på de øvrige hold bl.a. få på ”voksen/barn”- holdet.

Arbejdsgruppen arbejder på at lave mere omtale på FB og institutioner og pressemeddelelse til Lokal avisen.

Mange instruktørkurser, udbudt af DGI, aflyses i vidt omfang pga. Covid-19.

Badminton har stort set samme medlemstal som de plejer at have, inkl. nye medlemmer, selvom der ikke er annonceret i avisen.

MTB. Henrik Kaspersen er entusiastisk og har søgt om midler til indkøb af cykler og sociale arrangementer. Samt ansøgning om penge til kurser. Der er på nuværende tidspunkt ti betalende medlemmer. Navnet ændres til MTB Hornsherred Kreds 57

1. **Åben for tilføjelser.**
2. **Eventuelt, herunder fastsættelse af dato for næste møde.**

Fastsættes efter generalforsamlingen.